teja to direct ntr bio pic?
వర్మ శిష్యుడి దర్శకత్వంలో ఎన్టీఆర్ బయోపిక్?
ఒకవైపు దర్శకుడు రామ్ గోపాల్ వర్మ ఎన్టీఆర్ బయోపిక్ ను రూపొందిస్తానని ప్రకటించాడు.
TNN | Updated:
Oct 5, 2017, 02:32PM IST
ఒకవైపు దర్శకుడు రామ్ గోపాల్ వర్మ ఎన్టీఆర్ బయోపిక్ ను రూపొందిస్తానని ప్రకటించాడు. &lsquo;లక్ష్మీస్ ఎన్టీఆర్&rsquo; అనే టైటిల్ తో ఫస్ట్ లుక్ ను కూడా విడుదల చేశాడు. ఆ సినిమా షూటింగ్ ఇప్పుడప్పుడే మొదలయ్యే దాఖలాలు కనిపించడం లేదు. ఈ సంగతిలా ఉంటే.. ఎన్టీఆర్ బయోపిక్ ను రూపొందిస్తానని ఇది వరకే ప్రకటించిన నందమూరి బాలకఈష్ణ కూడా ఇప్పుడు ఆ సినిమాను పట్టాలెక్కించే పనిలో ఉన్నాడట. తన తండ్రి బయోపిక్ లో తనే నటిస్తానని ఇది వరకూ బాలయ్య ప్రకటించాడు. మరి ఆ సినిమాకు దర్శకత్వం కూడా బాలయ్యే వహిస్తాడనే ప్రచారం ఉంది.
అయితే తాజాగా మరో ప్రచారం మొదలైంది. బాలయ్య టైటిల్ రోల్ లో రూపొందే ఎన్టీఆర్ బయోపిక్ కు తేజ దర్శకత్వం వహించవచ్చు.. అనే మాట వినిపిస్తోంది. ఇటీవలే &lsquo;నేనే రాజు నేనే మంత్రి&rsquo; సినిమాతో తేజా మళ్లీ ఫామ్ లోకి వచ్చాడు. అది కూడా పొలిటికల్ థ్రిల్లర్ తో హిట్ కొట్టడంతో తేజాపై అందరి కళ్లూ పడ్డాయి. ఈ నేపథ్యంలో బాలయ్య ను హీరోగా పెట్టి ఒక సినిమాను రూపొందించే ఆసక్తితో తేజ ఆయనను కలిసినట్టుగా తెలుస్తోంది.